
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 133
din 26 iunie 2014
privind prelungirea unor contracte de închiriere

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12969/12.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect un spaţiu cu altă destinaţie decât locuinţă, un teren aferent construcţiei, un teren ocupat de scări acces, respectiv un teren în vederea expunerii şi comercializării tablourilor, picturilor, desenelor, ţesăturilor în sistem simeză, prin care aceştia solicită prelungirea acestor contracte,  al căror termen va expira la data de 14.06.2014, 30.06.2014, respectiv 14.07.2014;

Având în vedere clauza din contractele de închiriere al căror termen va expira la data de  14.06.2014, 30.06.2014, respectiv 14.07.2014, care prevede că la expirarea termenului, proprietarul/ administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;
Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 12967/12.06.2014,  prin care se propune aprobarea prelungirii contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:

Art. 1. (1) Se aprobă prelungirea contractului de închiriere nr. 114/2004, aşa cum a fost modificat şi completat prin actele adiţionale nr. 1 – 7, încheiat cu S.C. CARPATHEEA IMPEX S.R.L., având ca obiect spaţiul cu altă destinaţie decât locuinţă, respectiv cofetărie, în suprafaţă de 133,00 mp., situat în Municipiul Sighişoara, str. Octavian Goga nr. 11, al cărui termen va expira la data de 30.06.2014.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.
(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 70/10634/2009, încheiat cu SZASZ ALEXANDRU şi soţia SZASZ IZOLDA, având ca obiect terenul aferent construcţiei, în suprafaţă de 421,00 mp., situat în Municipiul Sighişoara, str. Tâmplarilor nr. 11, al cărui termen va expira la data de 14.07.2014.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 74/12686/2009, încheiat cu S.C. DOINIFLOR S.R.L., având ca obiect terenul ocupat de scări acces la spaţiul comercial – ap. 2, în suprafaţă de 8,20 mp., situat în Municipiul Sighişoara, str. Dumbravei nr. 58, al cărui termen va expira la data de 14.07.2014.

(2) Începând cu data de 15.07.2014, chiria va fi de 3,00 lei/mp./an, stabilită în baza art. 1, lit. c) din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie anual.
(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea contractului de închiriere se va face prin act adiţional.
Art. 4. (1) Se aprobă prelungirea contractului de închiriere nr. 57/2013, încheiat cu TOFALVI V. VENCEL INTREPRINDERE FAMILIALĂ, având ca obiect terenul – lotul nr. 2, în vederea expunerii şi comercializării tablourilor, picturilor, desenelor, ţesăturilor în sistem simeză, în suprafaţă de 2,00 mp., situat în Municipiul Sighişoara, între Turnul cu Ceas şi Biserica Mănăstirii, al cărui termen va expira la data de 14.06.2014.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.
Art. 5. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 6. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului ;

  1 ex. Direcţia Economică.
  9 ex. 
A.F./G.V.
